### | | | | --- | --- | | | | | --- | | **Byråd** 29. marts 2016 Sagsnr. 710-2016-5572 Dok.nr. 710-2016-128928 Amanda Overgaard | | 51.                 Kommunale tilsyn på ældreområdet 2015 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, ØK, BY |
| Lovgrundlag | SEL § 151, Retssikkerhedsloven på det sociale område |

###

**SAGENS INDHOLD**

Byrådet skal i denne sag tage
stilling til resultaterne af det årlige kommunale tilsyn på [adresse]
otte plejecentre.

Efter Serviceloven skal [adresse]
Kommune sikre, at der føres et årligt uanmeldt tilsyn. Tilsynet kan enten
varetages af kommunen eller af en ekstern samarbejdspartner. Tilsynene er i
2015 gennemført af firmaet Berta Thygesen (herefter benævnt Tilsynet) i oktober
og november.

Der er ført tilsyn med beboernes
brugerrelaterede forhold herunder hverdagslivet, og på hvordan hjælpen fungerer
efter beboernes og eventuelle pårørendes opfattelse. Herudover er der fokuseret
på plejemæssige og fagligt relaterede forhold, medarbejderrelaterede forhold
samt andet.

Brugerrelaterede forhold
omfatter:

· inddragelse

· indflydelse på eget liv

· klager.

Ella Jacobsen og fagligt
relaterede forhold omfatter:

· handleplaner / sundhedsfaglige planer

· magtanvendelse

· medicinhåndtering.

Medarbejderrelaterede forhold
omfatter:

· faglige kompetencer

· arbejdsmiljø.

Andet omfatter:

· forhold af faglig relevans, der ikke på forhånd er udpeget som
genstand for tilsynet.

Tilsynet har udarbejdet en
rapport ud fra besøget på hvert af de otte plejecentre. I rapporterne skelnes
der mellem påbud og anbefalinger. Påbud anføres hvor Tilsynet har påvist
forhold, som er uacceptable og skal bringes i orden. Anbefalinger gives til
forhold, som skal overvejes, men ikke nødvendigvis følges.

Alle rapporter er vedlagt som bilag. I bilaget
”Sammenfatning af konklusioner - kommunale tilsyn med plejeboliger 2015” opsummeres
i kort form indholdet i samtlige rapporter.

Tilsynsrapporterne og sammenfatningen har været i høring i
Ældrerådet. Høringssvaret er vedlagt som bilag.

**VURDERING**

Det er Tilsynets vurdering, at plejecentrene er veldrevne
med gode rammer. Personalet er fagligt dygtigt. Der opleves et miljø og en
venlig stemning, som beboere og personale er glade for og trygge ved. Tilsynet
beskriver personalet som respektfulde og empatiske i deres samarbejde med
beboerne.

Tilsynet har givet et påbud på [adresse], der vedrører
medicinhåndtering. Der er desuden givet anbefalinger på to områder. På Skaghøj
har Tilsynet anbefalet, at der udarbejdes en vejledning i, hvor man som beboer
skal henvende sig, hvis der er forhold, man ønsker ændret eller forbedret.
Desuden har Tilsynet anbefalet, at indholdet af Tilsynsportalen for alle
plejecentres vedkommende gennemgås og opdateres.

Efterfølgende har plejecentrenes ledelsesgrupper korrigeret
praksis i henhold til Tilsynets påbud og anbefalinger. En kortfattet
opsummering af plejecentrenes aktiviteter er samlet i bilaget ”Opfølgende
aktiviteter – kommunale tilsyn 2015”.

Social og Sundhed vurderer, at tilsynene med plejecentrene i
2015, viser, at plejecentrene i [adresse] er velfungerende og fagligt
veldrevne. Samtidig er det positivt, at beboerne udtrykker tilfredshed såvel
med rammerne som med den hjælp, der ydes.

Social og Sundhed vurderer, at de opfølgende aktiviteter,
som plejecentrene har planlagt, vil imødekomme Tilsynets anmærkninger.

Af Ældrerådets høringssvar fremgår det, at Ældrerådet er
tilfreds med, at der på alle 8 plejecentre er ros til personalet og et godt
sammenspil mellem personale og beboere. Ældrerådet fremhæver endvidere, at der
er sammenhæng mellem kvalitetsstandarderne og praksis samt, at der ikke er
registeret klager over plejen.

Ældrerådet tilslutter sig anbefalingen om, at
Tilbudsportalen gennemgås og opdateres. Ældrerådet giver desuden udtryk for
bekymring i forhold til, at en borgers medicin er endt hos en anden borger.
Slutteligt undrer Ældrerådet sig over, at tilsynsrapporterne først foreligger
nu.

Social og Sundhed bemærker i den forbindelse, at det seneste
tilsynsbesøg er gennemført 18. november 2015, og at der gennemsnitligt går fire
uger fra besøget, indtil den endelige rapport foreligger.

**ØKONOMI**

Ingen økonomiske konsekvenser.

**INDDRAGELSE**

Tilsynsrapporterne og sammenfatningen har været i høring i
Ældrerådet.

Tilsynsrapporterne offentliggøres
på [adresse] hjemmeside.

**INDSTILLING**

Direktøren for Social og Sundhed
indstiller til Byrådet:

1. At
tilsynet tages til efterretning.

2. At
indsatsen beskrevet i notatet ”Opfølgende aktiviteter – kommunale tilsyn med plejeboliger
2015” godkendes.

**BESLUTNING**

***Social- og Sundhedsudvalget, 1. marts 2016:***

Fraværende:Ingen

Indstilles godkendt.

***Økonomiudvalget, 15. marts 2016:***

Fraværende:Paul Jespersen

Indstilles godkendt.

**Bilag**

|  |  |
| --- | --- |
| Sammenfatning af konklusioner - kommunale tilsyn med plejeboliger 2015 | 710-2016-26594 |
| Opfølgende aktiviteter - kommunale tilsyn med plejeboliger 2015 | 710-2016-26604 |
| Møllegaarden 2015 | 710-2016-26522 |
| Skaghøj 2015 | 710-2016-26529 |
| Anlægget 2015 | 710-2016-26527 |
| Elmehøj 2015 | 710-2016-26531 |
| Hinneruplund 2015 | 710-2016-26534 |
| Voldumcentret 2015 | 710-2016-26532 |
| [adresse] 710-2016-26535 |
| Tinghøj 2015 | 710-2016-26539 |
| Høringssvar fra Ældrerådet vedr. kommunalt tilsyn 2015 | 710-2016-100708 |